ከደሴ ወደ ባህር ዳር 371 ጩቤዎችን ሲያጓጉዝ የተያዘ ግለሰብ በእስራት ተቀጣ
አዲስ አበባ ፣ ሃምሌ 17/2005 (ዋኢማ) – 371 ጩቤዎችን  ከደሴ ከተማ በሚኒባስ ጭኖ የወልዲያ መናሃሪያን ተጠቅሞ ወደ ባህርዳር ሲያጓጉዝ  እጅ ከፈንጅ የተያዘው ግለሰብ በገንዘብና በእስራት ተቀጣ።ተከሳሽ አቶ አህመድ ኡመር በሁለት ካርቱን ከጫናቸው ጩቤዎች ጋር ሀምሌ 11 ቀን 2005 ዓ.ም  በወልዲያ ከተማ መናኸሪያ ነበር በህብረተሰቡ ጥቆማ በቁጥጥር ስር የዋለው ።ግለሰቡ ለፖሊስ እና ለፍርድ ቤት በሰጠው የእምነት ክህደት ቃልም  ድርጊቱን መፈጸሙን አምኗል።እንደ ፋና ብሮድካስትንግ ዘገባ ጉዳዩን የተመለከተው የወልዲያ ወረዳ ፍርድ ቤት ግለሰቡን በ1 ዓመት ከ4 ወራት እስራት እና በ1 ሺህ ብር እንዲቀጣ ወስኖበታል።